टाइम8, जानुवारी 11: नेपालनि गाहाइमन्थ्रि केपी शर्मा ओलीआ रबिबारखालि बुङो दि- कालापानी, लिम्पियाधुरा आरो लिपुलेखखौ भारतनिफ्राय लाफिगोनथारगोन होनना। नेपालनि नेसनेल एसेमब्लिनि मावफुंगिरिफोरखौ बरायनानै गाहाइ मन्थ्रि बिथाङा बुङो दि- महाकाली दैमानि सानजायाव थानाय कालापानी, लिम्पियाधुरा आरो लिपुलेख सुगौली सन्धीआव फोरमायनाय बादिब्ला नेपालनिसो बाहागो होनना। भारतजों सावरायलायनानै बे जायगाफोरखौ लाफिनगोन होननाबो बुंथियो गाहाइ मन्थ्रि बिथाङा।